**A Baja futamon induló új generációs Ranger Raptor „harci festéssel” száll küzdelembe**

**MELBOURNE, Ausztrália, 2022. november 15.** – A versenyre felkészített új generációs Ranger Raptor1 fényezése „olyan, mint egy harci festés”, vélekedett Kirby Mastermann, a Ford Australia dizájnere.

Mastermann elmesélte: „Átvettük a Ranger Raptor modell Fractal Graphics fényezését, és kicsit ráerősítettünk az egész autón, még hangsúlyosabban adva vissza azt a látványt, amit a márkakereskedésekben is megcsodálhatnak a vevők. Az ötlet lényege, hogy a sorozatgyártású Ranger Raptor nagyon közeli rokona a versenyautónak.”

„A Fractal Graphics ihletét az adta, hogy a Ford Performance génállományát áthelyeztük egy keményebb technológiai közegbe, miközben ügyeltünk arra, hogy megőrizzük a Ford korábbi versenyfényezéseinek és grafikai nyelvének gazdag örökségét.”

„A grafika a fényszórók közti orr-részen úgy mutat, mint egy harci festés, azt sugallva, hogy az autó készen áll a küzdelemre. Azt hiszem, ez sokat elárul a pickup valódi természetéről.”

A dizájnban elrejtettek még jó pár ausztrál utalást. „Szerintem az egyik legötletesebb geg az a grafika, ami olyan, mint Ausztrália térképe, miközben egy repülőgép elrepül a kontinens fölött a Baja 1000-re, de a többit nem árulom el, mert nem akarom elrontani a meglepetést,” mondta Mastermann.

A dizájner büszke az elkészült fényezésre, de mint mondja: „Szerintem a festés akkor lesz majd igazán teljes, ha kőfelverődések, sár, por és harci sebek tarkítják. Ez adja majd az autó valódi megjelenését.”

# # #

1 A Ranger Raptor versenyre felkészített változata nem kapható kereskedelmi forgalomban

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 176.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 35.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |